# Vedtekter for internt kvalitetsregister for AMK XXXXXXXXXXXX

## Organisering og formål

§1 Registerets navn

Internt kvalitetsregister for AMK er opprettet ved ved XXXXXXXXXXXXXXX HF med hjemmel i helsepersonellovens § 26 etter godkjenning fra personvernombudet dd.mm.åååå.

§2 Databehandlingsansvarlig

Administrerende direktør ved XXXXXXXXXX er databehandlingsansvarlig for registeret. Dette omfatter formelt drifts- og forvaltningsansvar for registeret, inkludert at det drives i henhold til gjeldende lovverk og gitte godkjenninger.

§ 3 Registerets formål

Formålet med registeret er å monitorere kvalitet på helsehjelpen til personer som kontakter 113 i en medisinsk nødsituasjon. Opplysninger i registeret skal benyttes til kvalitetsforbedring. Registeret skal brukes til utvikling, styring og planlegging av helsetjenesten ved AMK XXXXXXXXXX.

Registeret har også som mål at opplysningene skal kunne bidra til forebyggende arbeid på ....... Dette omfatter:

1. Beskrive forekomsten av .........., alle deler av behandlingen og resultatet av behandlingen ved foretaket.
2. Kvalitetssikre og forbedre dokumentasjonen av tiltakene ved å gi tilbakemelding til alle involverte personellgrupper og fagmiljøer.
3. Bidra med data og kompetanse for å sikre optimal dimensjonering av opplæring og beredskap.
4. Kontinuerlig utvikle registeret i henhold til internasjonale faglige standarder og bidra til utvikling av slike standarder nasjonalt og internasjonalt.
5. Bidra med data og kompetanse til nasjonale og internasjonale registre som har tilsvarende formål.

§4 Behandlingsgrunnlag for registeret

Behandlingsgrunnlaget for registeret er tilrådning fra personvernombudet ved foretaket (nummer på tilrådningen). Registeret skal hvert tredje år sende ny melding til personvernombudet.

§ 5 Innholdet i registeret

Registeret inneholder datavariabler som samsvarer med nasjonale og internasjonale definisjoner og konsensusdokumenter der det foreligger slike.

§ 6 Prinsipper for styring, forvaltning og organisering av registeret

XXXXXXXXXXX ved foretaket utgjør registerets fagråd og foretar valg og beslutninger knyttet til registerets drift med unntak av beslutninger som forplikter foretaket utover ressursmessige forutsetninger, eller som utfordrer databehandlingsansvaret. I disse tilfellene, må beslutningene forankres hos henholdsvis viseadministrerende direktør for medisin, helsefag og kvalitet og personvernombudet.

XXXXXXXXXXXXX gjør beslutninger med alminnelig flertall. Ved stemmelikhet avgjør stemmen fra XXXXXXXXXXXXX leder.

§ 7 Rapportering

Registeret rapporterer årlig til foretaket i henhold til formålet. Det vil i tillegg genereres kvartalsrapporter til bruk i kvalitetssikring og forbedring av behandlingen som gis denne pasientgruppen. Data fra registeret vil bli oversendt Kokom for sammenstilling med tall fra andre AMK-sentraler, i hht formålet med Sammen redder vi liv-dugnaden.

## Utlevering av data

§ 8 Retningslinjer for tilgang og bruk av data fra registeret

Det er et mål at data i registeret brukes til kvalitetsarbeid og registrerte data skal derfor prinsipielt være tilgjengelig for alle som ønsker å bruke dem til slike formål og som kan fremlegge gyldig godkjenning for forespurt bruk.

Fagrådet har faglig ansvar for vurdering og beslutning om utlevering. Beslutninger om utlevering må følge de til enhver tid gjeldende styrende dokumenter ved databehandlings­ansvarlig og må være i samsvar med konsesjonsbetingelser, registervedtekter, samtykker og gjeldende lovverk.

Data kan overføres til godkjente nasjonale kvalitetsregistere.

§ 9 Utlevering av data til ikke-vitenskapelige formål

På grunnlag av skriftlig eller muntlig henvendelse til registerets leder kan enklere data utleveres dersom følgende forutsetninger er oppfylt:

1. Informasjonen skal kun bestå av aggregerte data om større grupper av pasienter
2. Informasjonen skal ikke kunne knyttes opp mot identifiserbare størrelser som eksempelvis én pasient, én ambulansestasjon, ett enkelt sykehus eller ett behandlende helsepersonell.

§ 10 Ikrafttredelse og gyldighet

Vedtektene er vedtatt fagrådets møte *(dd.mm.åååå)* og godkjent av personvernombudet.